Svätá **Katarína z Bologne** (iné mená pozri nižšie; \* 8. september 1413, Bologna, Taliansko – † 9. marec 1463, tamže) bola talianska mníška, klariska, spisovateľka, učiteľka noviciek, mystička a umelkyňa.

Mená
----

* **Katarína Boloňská**
* tal. *Caterina da Bologna*, rodné meno: *Caterina de' Vigri*, *Caterina de' Nigri* alebo *Caterina de' Negri*
* lat. *Catharina Bononiensis*

Životopis
---------

Narodila sa ako prvorodené dieťa otcovi Giovannimu de’ Vigri a matke Benvenute Mammoliniovej. Bola dcérou diplomata a univerzitného profesora. Tradícia hovorí, že jej otec dostal videnie, ktoré mu napovedalo, že sa narodí. Vo veku 10 rokov sa stala spoločenskou dámou dcéry ferrarského panovníka Mikuláša III. d’Este, princeznej Margaret, získala rovnaké vzdelanie a prípravu ako jej pani. Na dvore zostala až do Margaretinej svadby v roku 1427. Vo veku 14 rokov sa stala františkánskou terciárkou. V roku 1431 sa stala mníškou klariskou a neskôr matkou noviciek.

V roku 1456 sa stala v Bologni opátkou v kláštore klarisiek. Vyznačovala sa pokorou. Bola mystičkou, robila zázraky a bola tiež prorokyňou a vizionárkou. Svoje mystické zážitky opísala v diele *Sedem duchovných zbraní*. Zanechala asketické a mystické spisy, poéziu a kresby. 25. decembra 1445 iniciovala v Taliansku známu pobožnosť 1000 (tisíc) „Zdravasov" na sviatky Vianoc, ktorú každoročne praktizujú klarisky z kláštora Božieho Tela v Bologni. Bola aj maliarkou a rukopisy rozlúštila akoby ju osvietil anjel. Jedného vianočného dňa dostala videnie Ježiša v Máriinom náručí. Túto víziu namaľovala na obraz, ktorý sa nachádza vo Vatikánskom múzeu.

Zomrela vo svojom rodnom meste, bola pochovaná bez rakvy a nebola balzamovaná. Exhumovaná bola o osemnásť dní neskôr, vďaka zázrakom, ktoré sa stali v blízkosti jej hrobu, z jej hrobu vychádzala vôňa a jej telo bolo neporušené.

Vzhľadom na to bol privolaný lekár Maestro Giovanni Marcanova, ktorý telo vyšetril a nevedel si to vysvetliť. Preto jeho telo obliekli do čistých šiat a uložili na stoličku v špeciálnej kaplnke za mrežami a sklom, kde je dodnes.

V liturgickom umení Cirkvi je svätá Katarína zobrazovaná ako chudobná klariska, ktorá nesie Dieťa Ježiša, alebo na tróne s knihou, alebo s krížom na prsiach a bosá.

Je patrónkou Akadémie umenia v Bologni, umelcov výtvarného umenia. Pápež Klement XI. ju kanonizoval 22. mája 1712.

Dielo
-----

* *Tratado em armas espirituais; Pojednanie o zbraniach duchovného boja, O siedmich duchovných zbraniach*
* *Revelações; Zjavenia*

Referencie
----------

1. ↑  DE LIGUORI, Alfonz Mária. *Modlitba, veľký prostriedok spásy*. Preklad Pavol Eirene; Metod Lukači. Michalovce : Misionár, 2012. ISBN 978-80-88724-55-1. S. 31.
2. ↑  DE LIGUORI, Alfonz Mária. *Cesta lásky*. Preklad Ľudovít Štefan Michalovič. Bratislava : Životom, 1948. Kapitola Hlava VIII. s. 21.
3. ↑  CATERINA Vigri, santa In: *Treccani (Dizionario Biografico degli Italiani)* [online]. Roma Istituto della Enciclopedia Italiana, [cit. 2022-05-27]. Dostupné online. (po taliansky)
4. ↑  Katharina von Bologna In: *Ökumenisches Heiligenlexikon* [online]. [Cit. 2022-05-27]. Dostupné online. (po nemecky)
5. ↑  Catharina Bononiensis In:  *Bod-Inc online* [online]. University of Oxford, [cit. 2022-05-27]. Dostupné online. (po anglicky)
6. ↑   *sv. Katarína z Bologne - sv. o. Benedikt XVI.* [online]. Bratislava: Diecézny katechetický úrad Bratislavskej arcidiecézy, [cit. 2022-05-25]. Dostupné online.
7. ↑   *Sv. Katarína z Bologne* [online]. Bratislava: Kapucíni na Slovensku, [cit. 2022-05-25]. Dostupné online.
8. ↑   *Sv. Katarína z Bologne* [online]. [Cit. 2022-05-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Katarína z Bologne**

Externé odkazy
--------------

* Katarína z Bologne, rehoľníčka, mystička - Životopisy svätých
* sv. Kateřina z Boloně, catholica.cz

Zdroj
-----

*Tento článok je čiastočný alebo úplný preklad článku Catarina de Bolonha na portugalskej Wikipédii.*

Autoritné údaje: * BnF: 121146907
* GND: 100938892
* ISNI: 0000 0000 7974 0511
* LCCN: n85277963
* NK ČR: jo2004214898
* ULAN: 500003443
* VIAF: 41871961
* WorldCat: lccn-n85277963